ai4bharat/Pralekha huggingface dataset:
وزارت اطلاعات ونشریات
نائب صدر جمہوریہ23 دسمبر کو 66ویں قومی فلمی ایوارڈ پیش کریں گے
جناب امیتابھ بچن کو 50ویں دادا صاحب پھالکے ایوارڈ سے نوازا جائے گا
نئی دہلی، 21 دسمبر؍ 66واں قومی فلم ایوارڈ برائے 2018، نئی دہلی میں 23 دسمبر ، 2019 کو ایک شاندار پروگرام کا انعقاد ہونے جارہا ہے۔ نائب صدر جمہوریہ جناب ایم وینکیا نائیڈو مرکزی وزیر اطلاعات ونشریات جناب پرکاش جاوڈیکر اور دیگر سینئر معززین کی موجودگی میں ایوارڈ پیش کریں گے۔ اس تقریب میں ان فلمی شخصیات کو اعزاز سے نوازا جائے گا جنھوں نے ہندوستانی سینما کے فروغ اور ترقی میں نمایاں خدمات انجام دی ہیں۔
ہندوستانی سنیما کی عظیم شخصیت جناب امیتابھ بچن کو فلم انڈسٹری میں ان کی 50سالہ خدمات کے لیے ہندوستانی سینما کا سب سے بڑا ایوارڈ، دادا صاحب پھالکے ایوارڈ سے نوازا جائے گا۔ اس سے قبل ، رواں سال اگست کے مہینے میں ایک پریس کانفرنس کے دوران فیچر فلم زمرے کے چیئرپرسن جناب راہل راویل، غیر فیچر فلم کے زمرے کے چیئرپرسن جناب اے ایس کنال اور سینما کے موضوع پر سب سے بہترین تحریر کے چیئرپرسن جناب اتپل بورپجاری کی صدارت میں گجراتی فلم ہیلارو کو بہترین فیچر فلم کا ایوارڈ دینے کا اعلان کیا گیا تھا۔ فلم ‘بدھائی ہو’ مجموعی تفریح کے لیے بہترین مقبول فلم کا ایوارڈ حاصل کیا۔ ہندی فلم ‘پیڈ مین’ کو سماجی موضوع پر بنی بہترین فلم قرار دیا گیا۔ آدتیہ دھر نے ‘اُری: سرجیکل اسٹرائیک’ کو بہترین ہدایت کاری کا ایوارڈ حاصل کیا۔ آیوشمان کھورانہ اور وکّی کوشل نے ‘اندھا دھند’ اور ‘اُری: دی سرجیکل اسٹرائیک’ میں اپنی کارکردگی کے لیے بہترین اداکار کا ایوارڈ مشترکہ طور پر حاصل کیا۔ کرتی سریش نے تیلگو فلم ‘مہانتی’ میں اپنے کردار کے لیے بہتری اداکارہ کی ٹرافی جیتی جبکہ مراٹھی فلم ‘پانی’ نے ماحولیاتی تحفظ کے لیے بہترین فلم کا ایوارڈ جیتا، کنڑ فلم ‘اونڈالاا یراڈالا’ کو قومی وحدت کے بہترین فیچر فلم کے لیے نرگس دت ایوارڈ اور اتراکھنڈ کو فلموں کے لیے سب سے موزوں ریاست کا ایوارڈ دیا گیا ہے۔
قابل ذکر ہے کہ قومی فلم ایوارڈ کا انتخاب ایک آزاد اور غیر جانبدار جیوری کے ذریعہ کیا جاتا ہے، جس میں مشہور فلم سازوں اور فلمی ہستیاں شامل ہوتی ہیں۔
66ویں قومی فلم ایوارڈ کی جیوری اور ایوارڈ جیتنے والوں کی مزید تفصیلات کے لیے یہاں کلک کریں:-
https://pib.gov.in/PressReleasePage.aspx?PRID=1581667#.Xf3BpRlttBU.whatsapp
۔ ۔ ۔ ۔ ۔ ۔ ۔ ۔ ۔

U. No. 5962
(Visitor Counter : 80
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 185.38 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 11,492 ہے۔
فی الحال زیر علاج مریضوں کی شرح 0.03 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹوں کے دوران 1,213 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,00,002 ہوگئی ہے۔
پچھلے 24 گھنٹوں کے دوران 1,109 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 79.29 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,53,582 ٹیسٹ کئے گئے۔
الیکٹرانکس اور اطلاعات تکنالوجی کی وزارت
میتی نے ریز 2020 کے تعارف کے لیے کانفرنس منعقد کرے – جو مصنوعی ذہانت سے متعلق ایک عالمی ورچوئل سمٹ ہوگی
وزیر اعظم جناب نریندر مودی 5 اکتوبر کو اس سمٹ کا افتتاح کریں گے
نئی دہلی،03 اکتوبر ،2020 /الیکٹرانک اور اطلاعاتی ٹکنالوجی کی وزارت میتی نے آج ریز 2020 -کا آغاز کیا کہ جو مصنوعی ذہانت سے متعلق ایک عالمی ورچوئل سمٹ ہے۔ اس سمٹ کا آغاز ایک پریس کانفرنس میں کیا گیا جس کا آغاز نئی دلی میں الیکٹرانکس نکیتن نے کیا تھا۔ میتی اور نیتی آیوگ اس بڑی ورچوئل سمٹ اے آئی ریز 2020 - سماج کو بااختیار بنانے کے لیے ذمہ دار اے آئی 2020 کا انعقاد 5 سے 9 اکتوبر 2020 کے درمیان کر رہے ہیں ۔ اس سمٹ کا افتتاح وزیراعظم جناب نریندر مودی کریں گے اور اس میں متعلقہ میدان کے عالمی ماہرین شرکت کریں گے۔
سمٹ کا مقصد مصنوعی ذہانت سے لیس سرکاری بنیادی ڈھانچے کی تشکیل کے بارے میں مذاکرات شروع کرنا ہے ۔ ان بنیادی ڈھانچے سے سبھی کو نہ صرف بھارت میں فائدہ ہوگا بلکہ دنیا بھر کے لوگوں کو بھی فائدہ ہوگا۔ بھارت جو مصنوعی ذہانت پر عالمی شراکت داری کے بانی ارکان میں سے ایک ہے ، اس کا مقصد مصنوعی ذہانت پر مبنی طریقۂ کار پر عالمی شراکت داری کرنا ہے۔ یہ شراکت داری نہ صرف گھریلو سطح پر بلکہ عالمی سطح پر کی جائے گی۔
5 دن کی اس سمٹ کے دوران پوری دنیا کے مصنوعی ذہانت کے بہت سے سرکردہ ماہرین اہم موضوعات پر تبادلۂ خیال کریں گے جن میں سماجی فائدے کے لیے مصنوعی ذہانت کے استعمال کی حکمت عملی ، مصنوعی ذہانت قابل انحصار بنیادی ڈھانچے کی تشکیل کی اہمیت اور سماج کو بااختیار بنانے میں مصنوعی ذہانت کے کایا پلٹ کر دینے والے اثرات شامل ہیں۔
سمٹ میں شرکت کرنے والے ماہرین نے امریکہ میں ایم آئی ٹی میں کمپیوٹر سائنس اور اے آئی لیب کی ڈائریکٹر پروفیسر ڈینئیلا رس ، گوگل ریسرچ انڈیا میں سماجی بھلائی کے لیے مصنوعی ذہانت کے ڈائریکٹر ڈاکٹر ملند تامبے ، آئی بی ایم انڈیا کے ایم ڈی جناب سندیپ پٹیل ، یو سی برکیلے کے کمپیوٹر سائنسداں ڈاکٹر جوناتھن اسٹروارٹ رسل اور عالمی اقتصادی فورم کی مصنوعی ذہانت کی سربراہ محترمہ ارونیما سرکار بھی شامل ہیں۔
ویبسائٹ : http://raise2020.indiaai.gov.in/
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6078
(Visitor Counter : 70
سائنس اور ٹیکنالوجی کی وزارت
نیشنل سائنس ڈے
سائنس کا قومی دن  2022 مرکزی موضوع ’’پائیدار مستقبل کے لئے سائنس اور ٹیکنالوجی کا مربوط رجحان‘‘ کے ساتھ وگیان بھون میں 28 فروری 2022 کو منایا گیا۔ این ایس ڈی دو ہزار بائیس کا یہ موضوع پائیدار مستقبل سے متعلق مختلف سائنسی امور پر عوام میں بیداری لانے کے لئے منتخب کیا گیا تھا۔ ڈاکٹر انوراگ اگروال، ڈائرکٹر سی ایس آئی آر۔ آئی جی آئی بی، دلی نے این ایس ڈی تھیم لیکچر دیا۔ سائنس کے قومی دن کے موقع پر افراد اور اداروں کو ان کی سائنس سے متعلق خدمات اور کاوشوں پر انعامات پیش کئے گئے۔ ملک بھر میں متعدد پروگراموں کا انعقاد کیا گیا جس کے لئے ریاستی سائنس اینڈ ٹیکنالوجی کونسلوں اور محکموں کو لیکچرز کا انعقاد کرنے اور کوئز، وغیرہ کے لئے گرانٹس دی گئیں۔
قومی سائنس ہفتہ بعنوان ’’وگیان سروترپوجیاتے‘‘ سائنس کے قومی دن پر اختتام پذیر ہوا۔ اس کا انعقاد امرت مہوتسو کے حصے کے طور پر مختلف سائنسی وزارتوں اور محکموں نے ’’2047 کے لئے نقش راہ‘‘ موضوع پر کیا تھا اور اس میں وزارت ثقافت اور پرنسپل سائنٹفک ایڈوائزر کے اشتراک سے وگیان پرسار کا تعاون شامل تھا۔
ملک میں بھر 75 مقامات پر سائنسی نمائشوں کا اہتمام کیا گیا جن میں نمونے، کتاب میلہ، لیکچرز، مقابلے وغیرہ کئے گئے۔ ان مقامات میں اگرتلہ، آگرہ، احمد آباد، ایزول ، امرتسر، اورنگ آباد، بنگلورو، بھاؤنگر، بھوپال، بھبنیشور، بردوان، چنڈی گڑھ، چنئی، کوئمبٹور، دمن، دربھنگہ، دہرہ دون، دھنباد، درگا پور، گنکٹاک، گورکھپور، گلبرگہ، گوہاٹی، ہری دوار، حسار، حیدرآباد، اندور، ایٹانگر، جبلپور، جے پور، جالندھر، جلپائی گوڑی، جموں، جودھپور، کوریٹی، کوہما، کولکتہ، کوزی کوڈ، کروکشیتر، لیہہ، لکھنؤ، لدھیانہ، مدورائی، منگلور، میدنی پور، میرٹھ، ممبئی، میسور، ناگپور، نئی دہلی، پناجی، پٹیالہ، پٹنہ، پورٹ بلیر، پریاگ راج، پڈوچیری، پنے، پرولیا، رائے پور، رانچی، شیلانگ، شملہ، شری نگر، سلی گوڑی، سرینگر، ترووننتا پورم، تیریسور، تیرونلوی، تروپتی، تریچی، اودے پور، وڈودرا، وارانسی، وجے واڑہ، وشاکھاپٹنم، وراننگل شامل ہیں۔ نئی دہلی میں ایک شاندار پروگرام اور کتاب میلے کا اہتمام کیا گیا، وگیان بھون نے 22 فروری اور 28 فروری کو شاندار افتتاحی اور اختتام پروگرام کئے۔
یہ اطلاع سائنس اور ٹیکنالوجی اور ارضیاتی سائنس کی وزارعت میں وزیر مملکت  ڈاکٹر جتیندر سنگھ نے آج لوک سبھا میں ایک تحریری جواب میں دی۔
سائنس اور ٹیکنالوجی کی وزارت
حکومت نے کہا ہے کہ اس نے11.05.2022 کو قومی ٹیکنالوجی کے دن کے موقع پر کارپوریٹس سوشل ریسپانسبلٹی کی طرز پر سائنٹفک سوشل ریسپانسبلٹی سے متعلق رہنما خطوط کا آغاز کیا ہے
رہنما خطوط میں رضاکارنہ بنیاد پر سائنسی برادری کی صلاحیت کو بڑھانے کی ،سائنس اورسماجی رابطے مستحکم کرنے اور سماجی ضرورتوں کے لئے سائنس اور ٹیکنالوجی کے ایکو نظام کو جوابدہ بنانے کے لئے بات کہی گئی ہے:ڈاکٹر جتیندر سنگھ
سائنس اور ٹیکنالوجی کے مرکزی وزیر مملکت آزادنہ چارج ،ارضیاتی سائنسز کے وزیر مملکت آزادانہ چارج، وزیر اعظم کے دفتر میں وزیر مملکت عملے عوامی شکایات ،پنشن ،ایٹی توانائی اور خلاء کے وزیر مملکت ڈاکٹر جتیندر سنگھ نےآج بتایا کہ حکومت نے11.05.2022 کو قومی ٹیکنالوجی کے دن کے موقع پر کارپوریٹس سوشل ریسپانسبلٹی کی طرز پر سائنٹفک سوشل ریسپانسبلٹی سے متعلق رہنما خطوط کا آغاز کیا ہے ۔
لوک سبھا میں ایک سوال کے جواب میں ڈاکٹر جتیندر سنگھ نے کہا کہ سائنٹفک سماجی ریسپانسبلٹی گائڈ لائنس میں رضاکارنہ بنیاد پر سائنسی برادری کی صلاحیت کو بڑھانے کی ،سائنس اورسماجی رابطے مستحکم کرنے اور سماجی ضرورتوں کے لئے سائنس اور ٹیکنالوجی کے ایکو نظام کو جوابدہ بنانے کے لئے بات کہی گئی ہے۔انہوں نے کہا کہ ان گائڈ لائنس میں سائنسدانوں / معلوماتی ورکروں کی کارکردگی کے ارتقا میں منفرد سائنٹفک سماجی ریسپانسبلٹی سرگرمیوں کے لئے صحیح مناسب مقام دینے کی گنجائش ہے ان گائڈ لائنس میں ترغیبات انفرادی اور ادارہ جاتی سائنٹفک سماجی ریسپانسبلٹی سرگرمیوں کی شق کو بھی شامل کیا گیا ہے۔
سائنسدانوں ،معلومات سے آگاہ ورکروں اور ملک کے اداروں کی ذمہ دادریوں میں اسکولوں اور کالجوں میں لیکچرس دینے ،میڈیا میں مقبول ہونے والے سائنسی آرٹیکلس تحریر کرنے ، بنیادی ڈھانچے کو مشترک کرنے اور معلومات وسائل مشترک کرنے اور بیداری سازی کے ذریعہ معاشرہ کے کمزور طبقوں اور خواتین کو بااختیار بنانے والے ایس اینڈ ٹی تربیتی پروگرام تربیت اور ورکشاپ کے ذریعہ ہنر مندی کا فروغ حل اور ٹیکنالوجیز کو پیش کئے جانے وغیرہ جیسی سائنٹفک سماجی ذمہ داریوں کو انجام دینا شامل ہے۔ان گائڈ لائنس میں اس طرح کی صلاحیت شامل کی گئی ہیں کہ معاشرے کے محروم طبقوں کے لئے سائنسی اور اختراعی حل کی گنجائش لائی جائے اور آرزو مند ضلعوں کی یکسر تبدیلی ، میک ان انڈیا ،سوچھ بھارت اور سب کی شمولیت والی ترقی حاصل کرنے میں ڈیجیٹل انڈیا اورہندوستان کو ایک آتم نربھر بھارت بنانے کے لئے پائیدار ترقی جیسی حکومت کی نئی ترغیبات کو آگے بڑھانا ہے۔
نائب صدر جمہوریہ ہند کا سکریٹریٹ
نائب صدر جمہوریہ نے نوجوانوں کو ڈیجیٹل آلات کی لت کے خلاف متنبہ کیا
ممتاز شخصیات کو سماجی برائیوں کے بارے میں نوجوانوں کی تعلیم کے لئے آگے آنا ہوگا
نائب صدر جمہوریہ ایم وینکیا نائیڈو نے آج موبائل فون جیسے ڈیجیٹل آلات کی لت سے بچنے کی ضرورت کے بارے میں نوجوانوں میں بیداری پھیلانے کی اپیل کی۔
مختلف شعبوں میں نام پیدا کرنے والے مصنفین، ماہرین تعلیم، سماجی کارکنان صنعت کار اور کوہ پیما سے ایٹا نگر میں اروناچل پردیش میں بات چیت کرتے ہوئے انہوں نے کہا کہ ڈیجیٹل آلات کے مسلسل استعمال اور انٹرنیٹ پر ضرورت سے زیادہ انحصار کے خلاف بچوں اور نوجوانوں کو متنبہ کئے جانے کی ضرورت ہے۔ انہوں نے کہا ’’اس سے تخلیقی صلاحیت اور اوریجنل سوچ ختم ہوجائے گی‘‘۔
نائب صدر جمہوریہ نے مختلف میدانوں کی ممتاز شخصیات سے اپیل کی کہ وہ مختلف سماجی برائیوں مثلاً صنفی بھید بھاؤ اور منشیات کی لت کے بارے میں نوجوانوں کی تعلیم کے لئے آگے آئیں۔ا نہیں آب و ہوا کی تبدیلی کے برے اثرات اور قدرت اور آبی ذرائع کے تحفظ کے بارے میں بھی بیدار کئے جانے کی ضرورت ہے۔
انہون نے کبڈی جیسے ہندوستانی کھیلوں کی حوصلہ افزائی کی خواہش بھی ظاہر کی۔ نوجوانوں کے جسمانی طور پر فٹ رہنے کی ضرورت پر زور دیتے ہوئے انہوں نے کہا کہ کووڈ۔ 19 نے جسمانی طور پر فٹ رہنے کی اہمیت کا سبق دیا ہے۔ انہوں نے کہا ’’جسمانی طور پر فٹ ہونے کی صورت میں ہی کوئی ذہنی طور پر محتاط رہ سکتا ہے‘‘۔
جناب نائیڈو نے نوجوانوں میں ’’ شیئرنگ اور کیئرنگ‘‘ کا رجحان پیدا کرنے کی اہمیت پر بھی زور دیا۔ انہوں نے کہا ’’شیئر اور کیئر ہندوستانی فلسفہ کی بنیاد ہے‘‘۔
اس موقع پر اروناچل پردیش کے گورنر بریگیڈیئر  بی ڈی مشرا ، اروناچل پردیش کے وزیراعلی جناب پیما کھانڈو اور دیگر شخصیات بھی موجود تھیں۔
۔۔۔۔۔۔۔۔۔۔۔
ش ح۔ا گ۔ن ا۔

U-9893
(Visitor Counter : 121
صحت اور خاندانی بہبود کی وزارت
صحت کی قومی اتھارٹی  نے آیوشمان بھارت ڈیجیٹل مشن کے تحت صحٹ سے متعلق پیشہ وران کو درج کرنے سے متعلق طریقہ کارکا نرس موڈیول متعارف کرایا ہے
صحت کی قومی اتھارٹی  نے آیوشمان بھارت ڈیجیٹل مشن  کے تحت صحت سے متعلق پیشہ وران کو درج کرنے سے متعلق طریق کار کے تحت نرسوں کے لئے موڈیول متعارف کرایا جائے۔سبھی قسم کے طریق علاج کے ڈاکٹروں کے لئے موڈیول پہلے ہی صحت سے متعلق پیشہ وران کو درج کرنے سے متعلق طریق کار میں موجود ہے اور اب ملک گیر سطح پر نرس موڈیول متعارف کرائے جانے کے بعد، سبھی جدید اور روایتی طریقہ علاج میں طبی خدمات فراہم کرنے والی نرسیں بھی اب خود حفظان صحت سے متعلق پیشہ وران کو درج کرنے سے متعلق طریقہ کار میں اندراج کراسکتی ہے۔ رجسٹری میں اندراج کے لئے درخواستوں کی متعلقہ کاؤنسلیں تصدیق کریں گی۔ اس کے بعد صحت کی قومی اتھارٹی کا نیم طبی عملے ، بنیادی سطح کے برادری کے صحت کارکنان ،طبی معاون عملہ ، حفظان صحت سے منسلک پیشہ ور افراد وغیرہ جیسے صحت کے پیشہ وران کا رجسٹری میں مزید زمروں میں اندراج کرنے کا منصوبہ ہے۔
صحت سے متعلق پیشہ وران کی رجسٹری  ، جدید اور روایتی طریقہ علاج دونوں شعبوں میں حفظان صحت سے متعلق خدمات انجام دینے میں مصروف حفظان صحت کے سبھی پیشہ ور افراد سے متعلق معلومات کا نظام ہے۔
صحت سے متعلق ایک پیشہ ور اپنا آدھار کارڈ یا ڈرائیونگ لائسنس استعمال کرکے ویب سائٹ https://hpr.abdm.gov.in/ پر اندراج کراکر ایچ پی آر کا ایک حصہ بن سکتا ہے۔
صحت سے متعلق قومی اتھارٹی  حکومت ہند کا ایک سرکردہ ادارہ ہے ۔ جو حکومت ہند کی مختلف وزارتوں پر محکموں ، ریاستی حکومتوں اور نجی شعبے/ سول سوسائٹی کی تنظیموں کے ساتھ اشتراک سے آیوشمان بھارت ڈیجیٹل مشن اے بی ڈی ایم کے لئے عمل درآمد کی رہنمائی کرتا ہے۔ یہ ادارہ ڈیجیٹل ہائی ویز کے توسط سے حفظان صحت سے متعلق ایکو نظام کے مختلف شراکت داروں کے مابین موجود خامیوں کو دور کرتا ہے۔ اے بی ڈی ایم ، صحت سے متعلق ذاتی معلومات کی حفاظت ، خفیہ رکھنے اور پرائیویسی کو یقینی بناتے ہوئے ایک بلا رکاوٹ آن لائن پلیٹ فارم تیار کرےگا۔ این ایچ اے اہم اسکیم آیوشمان بھارت – پردھان منتری جن آروگیہ یوجنا  پر بھی عمل درآمد کرتا ہے۔
صحت اور خاندانی بہبود کی وزارت
بغیر لیاقت کے ادویہ کی آن لائن فروخت
نئی دہلی، 13دسمبر 2019/صحت اور کنبہ بہبود کے وزیر مملکت جناب اشونی کمار چوبے نے ایک سوال کے تحریری جواب میں آج لوک سبھا کو بتایا کہ ملک میں ادویات کی فروخت ڈرگس اینڈ کاسٹمیٹک ایکٹ 1940 کے التزامات اور رولز 1945 کے تحت ضابطہ بند کیا جاتا ہے۔ اسٹیٹ لائسنسنگ اتھارٹیز  اپنی لائسنسنگ اور معائنے کے نظام کے ذریعہ یہ بندوبست ہوتا ہے۔ایس ایل اے کو ایکٹ اور رولز کے التزام کی خلاف ورزی کرنے کے خلاف سخت کارروائی کا آئینی اختیار دیا گیا ہے۔
یہاں یہ بات قابل ذکر ہے کہ بعض آن لائن پورٹل ہیں جو ادویات کی فروخت کرتے ہیں۔ بعض شراکت داروں کی جانب سے ادوایات کی آن لائن فروخت کے تئیں تشویشات ظاہر کی گئی ہیں۔ ادویات کی بڑے پیمانے پر ادویات کی آن لائن فروخت کوضابطہ بند کرنے کی غرض سے حکومت نے عوام/ شراکت داروں سے ڈرگز اینڈ کاسمیٹکس رولز 1945 میں ترمیم کے لئے آرا طلب کی ہیں تاکہ ای -فارمیسی کی وساطت سے ادویات کی فروخت اور ترسیل کو ضابطہ بند کرنے سے متعلق التزامات شامل کئے جاسکیں اس سلسلہ میں حکومت نے 28 اگست 2018 کو اپنے جی ایس آر 817  کے ذریعہ ضابطوں کا مسودہ شائع کیا ہے۔
ضابطے کے مسودے میں ای-فارمیسی کےرجسٹریشن ، ای فارمیسی کا وقتاً فوقتاً معائنہ ، ای-فارمیسی کی وساطت سے ادویہ کی تقسیم کے فروخت کے طریقہ کار، ای فارمیسی کے ذریعہ ادویات کے اشتہارات پر پابندی ، شکایات کے ازالے کا طریقہ کار ، ای-فارمیسی کی نگرانی وغیرہ شامل ہیں۔
۔۔۔۔۔۔۔۔۔۔
م ن۔ش س ۔ ج۔
U- 5829
(Visitor Counter : 51
صدر جمہوریہ کا سکریٹریٹ
عیدالاضحیٰ کے موقع پر صدر جمہوریہ ہند کی جانب سے مبارکباد
صدر جمہوریہ ہند محترمہ دروپدی مرمو نے عید الاضحیٰ کے موقع پر شہریوں کو مبارکباد پیش کی ہے۔
اپنے پیغام میں صدر جمہوریہ نے کہا، ’’عیدالاضحیٰ کے موقع پر، میں شہریوں خصوصاً بھارت اور غیرممالک میں آباد مسلم بھائیوں اور بہنوں کو تہہ دل سے نیک ترین خواہشات پیش کرتی ہوں۔
عید الاضحیٰ محبت اور ایثار کا مقدس تیوہار ہے۔ یہ تیوہار ہمیں ایثار اور بنی نوع انسانیت کی بے لوث خدمت کے راستے پر چلنے کے لیے ترغیب فراہم کرتا ہے۔
آیئے، ہم اس دن معاشرے میں باہمی بھائی چارے اور ہم آہنگی کو عام کرنے کے لیے کام کرنے کا عہد کریں۔‘‘
صدر جمہوریہ کا پیغام ملاحظہ کرنے کے لیے یہاں کلک کریں
کیمیکلز اور فرٹیلائزر کی وزارت
کسانوں کو مزید سہولیات مہیا کرانے کے لیے 600 پردھان منتری کسان سمردھی کیندر
پردھان منتری کسان سمرودھی کیندر کے تحت 600 موجودہ ضلعی سطح کی خوردہ دکانوں کو دوبارہ تشکیل دیا گیا ہے اور کسانوں کو زرعی ان پٹ اور خدمات کے معاملے میں مزید سہولیات فراہم کی گئی ہیں۔ ان کیندروں کا افتتاح وزیر اعظم نے پی ایم کسان سمیلن کے موقع پر کیا تھا۔ یہ تمام مراکز کسانوں کے لیے صاف ستھری بنیاد اور بہتر سہولیات کے ساتھ صفائی مہم 2 کے اقدامات کی بہترین مثال بن گئے ہیں۔ ملک بھر میں 600 پردان منتری کسان سمردھی کیندر کا آغاز کھاد کے محکمے کی طرف سے خصوصی مہم 2.0 کے ایک حصے کے طور پر اپنایا جانے والا ایک بہترین طریقہ ہے۔
.
یہ محکمہ کھاد کی طرف سے خصوصی مہم 2.0 پر شروع کیے گئے دیگر اقدامات کے علاوہ ہے جس میں اس کے ہیڈ کوارٹر اور اس کے پی ایس یوز سے 13 سائٹس کی شناخت شامل ہے، جو محکمہ کھاد کے انتظامی کنٹرول میں ہیں۔اس کا مقصد ریکارڈ ریٹنشن شیڈیول کے مطابق پرانی فائلوں کو دونوں حیثیت یعنی جسمانی اور ای فائلوں کو ختم کرنا، ریکارڈ کی ڈیجیٹائزیشن، کاغذی کام کو کم کرنا، ای ویسٹ اور اسکریپ میٹریل وغیرہ کو ٹھکانے لگانا ہےتاکہ وہ کارکردگی اور جگہ کو بہتر بنا سکیں۔ تازہ ترین معلومات کو مستقل بنیادوں پر ایس سی ڈی پی ایم پورٹل پر بھی اپ لوڈ کیا جاتا ہے۔
۰۰۰۰۰۰۰۰۰۰۰۰۰۰۰۰
ش ح۔ اک ۔ را
U. No. 11682
(Visitor Counter : 60
صحت اور خاندانی بہبود کی وزارت
صحت اور کنبہ بہبود کی وزارت نے پی سی اینڈ پی این ڈی ٹی ایکٹ کو معرض التوا میں نہیں ڈالا ہے یعنی اس ایکٹ کے تحت استقرار حمل سے قبل یا استقرار حمل کے بعد صنفی انتخاب کی ممانعت اب بھی برقرار ہے
نئی دہلی،09 اپریل : میڈیا کا ایک سیکشن اس امر کے اندازے لانے میں مصروف ہے کہ صحت اور کنبہ بہبود کی وزارت نے پی سی اینڈ پی این ڈی ٹی ایکٹ 1994 کو معرض التوا میں ڈال دیا ہے۔
وضاحت کی جاتی ہے کہ صحت اور کنبہ بہبود کی وزارت نے پی سی اینڈ پی این ڈی ٹی کو معرض التوا میں نہیں ڈالا ہے جس کی رو سے استقرار حمل سے قبل یا استقرار حمل کے بعد صنفی انتخاب کی ممانعت ہے ۔
جاری لاک ڈاؤن کو مد نظر رکھتے ہوئے جو کووڈ -19 وبائی مرض کے نتیجے میں نافذ ہوا ہے ، صحت کی وزارت نے مورخہ 4 اپریل 2020 کو ایک نوٹیفکیشن جاری کیا ہے جس کے تحت پی سی اینڈ پی این ڈی ٹی رولس 1996 کی چند تجاویز کو ملتوی ؍ معرض التوا میں ڈال دیا گیا ہے۔ ان قواعد کا تعلق اس مدت کے دوران اختتام پذیر ہونے والے رجسٹریشن کی توثیق کے لئے درخواست گذار نے ، تشخیصی مراکز کی جانب سے آنے والے مہینے کی پانچ تاریخ تک رپورٹ داخل کرنے اور ریاستوں ؍ مرکز کے زیر انتظام علاقوں کی جانب سے سہ ماہی پیش رفت رپورٹ داخل کرنے سے ہے ۔
اس بات کا اعادہ کیا جاتا ہے کہ الٹراساؤنڈ کلینک ، صنفی مشاورت کے مراکز ، جینیاتی تجربہ گاہیں، جینیاتی شفا خانے اور امیجنگ مراکز خانے کو روزانہ کی بنیاد پر تمام ضروری ریکارڈ رکھنے ہوں گے جیسا کہ قانون میں متذکرہ ہے ۔
صرف کاغذات داخل کرنے کے لئے مقررہ تاریخ یعنی متعلقہ حکام تک رپورٹ پہنچانے کے معاملے میں توسیع کی گئی ہے اور یہ تاریخ بڑھا کر 30 جون 2020 کر دی گئی ہے۔ کسی بھی تشخیصی مرکز کو پی سی اینڈی پی این ڈی ٹی ایکٹ کی تجاویز پر عمل کرنے کے معاملے میں کوئی استثنائی نہیں فراہم کی گئی ہے۔
تمام لازمی ریکارڈ کو قواعد و ضوابط کے مطابق تازہ ترین صورتحال میں تیار رکھنا ہے اور مذکورہ نوٹیفکیشن پی سی اینڈ پی این ڈی ٹی ایکٹ اور اس کے قواعد کے نفاذ کے تقاضوں پر کسی طرح سے اثر انداز نہیں ہوتا۔
ہنر مندی کے فروغ اور صنعت کاری کی وزارت
جناب دھرمیندر پردھان نے صنعتی تربیتی اداروں  میں داخلہ لینے والے طلباء کے لیے روزگار کی مہارت کے نصاب کے ڈیجیٹل ورژن کی نقاب کشائی کی
مہارت کے ماحولیاتی نظام میں سیکھنے والے 2.5 ملین طلبہ ڈیجیٹل اسباق تک رسائی حاصل کر کے ملازمت کے لیے تیار ہو سکتے ہیں
تعلیم اور ہنر مندی اور صنعت کاری ،کے مرکزی وزیر جناب دھرمیندر پردھان نے آج نئی دہلی میں فیوچر اسکلز فورم میں ہندوستان کے صنعتی تربیتی اداروں  میں داخلہ لینے والے طلباء کے لیے روزگار کی مہارت کے نصاب کے ڈیجیٹل ورژن کی نقاب کشائی کی۔ دی فیوچر اسکلز فورم - فیوچر رائٹ اسکلز نیٹ ورک  کی ایک پہل ہے جو کویسٹ الائنس، ایسینچر ، سسکو ، اور جے پی مورگن کی مشترکہ کوشش ہے۔ یہ پہل نوجوانوں کو مستقبل کے لیے اہم مہارتیں حاصل کرنے میں مدد کرنے کے لیے سرکاری ہنر کی تربیت کے اداروں، سول سوسائٹی کی تنظیموں، صنعت اور کارپوریٹ سماجی ذمہ داری کے شراکت داروں کو اکٹھا کرتی ہے۔
اس موقع پر اظہار خیال کرتے ہوئے جناب پردھان نے روزگار کو بڑھانے، ہندوستان کے مستقبل کی تشکیل اور 21ویں صدی کی افرادی قوت کی تیاری میں ہنر مندی کی تبدیلی کی طاقت کے بارے میں بات کی۔ انہوں نے کہا کہ اس صدی کی اگلی سہ ماہی جب ہندوستان اپنی آزادی کے 100 سال مکمل کر رہا ہو گا، ہندوستان سب سے بڑی معیشت ہو گا۔ ڈیجیٹل ادائیگیوں سے لے کر ویکسینیشن تک، ہم زندگی کے تمام شعبوں میں ٹیکنالوجی کو اپنانے اور بہترین معیار کی مصنوعات اور خدمات بنانے میں پہلے ہی آگے ہیں۔ انہوں نے مزید کہا کہ ٹیکنالوجی کے اس دور میں جہاں کام کی جگہ کی نوعیت تیزی سے بدل رہی ہے اور جہاں نئی ٹیکنالوجیز صرف ایک چھوٹی اشرافیہ تک محدود نہیں ہیں، مہارت کی ترقی ہماری آبادی کے حقیقی امکانات کو کھولنے کی کلید ہوگی۔
انہوں نے اس بات پر خوشی کا اظہار کیا کہ صنعت کے رہنما ہنر مندی کے ماحولیاتی نظام کو مضبوط بنانے کے ساتھ ساتھ مستقبل کے لیے تیار افرادی قوت پیدا کرنے اور معاشرے کے وسیع تر فائدے کے لیے نئی ٹیکنالوجیز، جیسے اے آئی ، آئی او ٹی سے فائدہ اٹھانے کے طریقوں پر سوچنے کے لیے جمع ہوئے ہیں۔ جیسا کہ وزیر اعظم جناب نریندر مودی نے بیان کیا ہے، ہندوستان کی صلاحیت سے دنیا کو بھی فائدہ پہنچے گا۔ انہوں نے مزید کہا کہ قومی تعلیمی پالیسی  نے کمانے کے ساتھ ساتھ سیکھنے کے مواقع پیدا کیے ہیں۔
ڈیجیٹل اسباق میں مالیاتی اور ڈیجیٹل خواندگی، تنوع اور شمولیت، کیریئر کی ترقی، اہداف کی ترتیب اور انٹرپرینیورشپ کے ماڈیولز شامل ہیں۔ یہ اپ گریڈ شدہ ای ایس نصاب سے اخذ کیے گئے ہیں جسے ایم ایس ڈی ای نے ستمبر 2022 میں شروع کیا تھا۔
کسی بھی وقت، کہیں بھی سیکھنے کی ضرورت کو پورا کرنے کے مقصد سے، یہ ماڈیولز حکومت ہند کے بھارت اسکلز پورٹل کے ساتھ ساتھ دیگر پلیٹ فارمز کے ذریعے 2.5 ملین سے زیادہ سیکھنے والوں کے لیے قابل رسائی ہوں گے۔ فعال صنعتی شراکت کے ساتھ تیار کئے گئے نصاب میں 12 ماڈیولز شامل ہیں جو کہ بائٹ سائز، گیمفائیڈ فارمیٹ میں ہیں اور ہر اسباق کے بعد ایسے جائزے ہوتے ہیں جو سیکھنے والوں کو ان کے سیکھنے کی گہرائی کا اندازہ لگانے میں مدد کرنے کے لیے ڈیزائن کیے گئے ہیں۔ ماڈیولز میں کہانی سنانے کا طریقہ سیکھنے والوں کو متعلقہ منظرنامے فراہم کرتا ہے جسے وہ حقیقی دنیا کے حالات پر لاگو کر سکتے ہیں۔ تعمیری فیڈ بیک سسٹم اس بات کو یقینی بناتا ہے کہ سیکھنے والوں کو فیڈ بیک ملے جو مخصوص، بروقت، قابل عمل ہو اس طرح سیکھنے کے بہتر نتائج کو ممکن بناتا ہے۔
ڈیجیٹل اسباق صنعتی تربیتی اداروں  میں بلینڈڈ لرننگ جیسے اختراعی تعلیمی ماڈلز کو متعارف کرانے میں معاون ثابت ہوں گے، جو اساتذہ کو 21ویں صدی کے کلاس روم بنانے اور اس کی رہنمائی کرنے کے لیے بااختیار بنائیں گے۔
صدر جمہوریہ کا سکریٹریٹ
جنم اشٹمی کے موقع پر صدر جمہوریہ ہند کی مبارک باد
صدر جمہوریہ ہند محترمہ دروپدی مرمو نے جنم اشٹمی کے موقع پر اپنے ایک پیغام میں کہا ہے کہ :
‘‘جنم اشٹمی کے مبارک موقع پر میں بھارت اور بیرون ملک رہنے والے اپنے تمام ہم وطنوں کو اپنی پرخلوص مبارک باد اور نیک خواہشات پیش کرتی ہوں۔
جنم اشٹمی کا مقدس تہوار بھگوان کرشن کی پیدائش کے موقع پر منایا جاتا ہے۔ یہ بھگوان کرشن کی زندگی کی تعلیمات سے سبق حاصل کرنے کا بھی ایک موقع ہے۔ یہ تہوار لوگوں میں محبت اور پرہیز گاری کے جذبے کو فروغ دیتا ہے۔ بھگوان کرشن نے ناانصافی کے خلاف لڑ کر اور دھرم اور انصاف کی راہ پر چل کر ایک مثالی سماج قائم کرنے کا راستہ دکھایا ہے۔ بھگوان کرشن نے گیتا کی تعلیمات کے ذریعہ ‘نشکم کرما’ کا پیغام دیا ہے۔
آئیے ہم بھگوان کرشن کے دکھائے گئے راستے پر چلنے کا عہد کریں اور انسانیت کی فلاح وبہبود کے جذبے کے ساتھ آگے بڑھتے ہوئے اپنے سماج اور ملک کو مستحکم کرنے میں تعاون کریں۔’’
صدر کے پیغام کو دیکھنے کے لئے یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-9255
(Visitor Counter : 62
نوجوانوں کے امور اور کھیل کود کی وزارت
چوتھے کھیلو انڈیا یوتھ گیمز میں حصہ لینے کے لیے ملک بھر سے 8500 کھلاڑیوں کا اب تک کا سب سے بڑا دستہ: جناب انوراگ ٹھاکر
کھیلو انڈیا یوتھ گیمز 2021 میں پانچ روایتی کھیل: نوجوانوں کے امور اور کھیلوں کے مرکزی وزیر
لوگو، ترانہ، جرسی اور کھیلو انڈیا یوتھ گیمز 2021 کے لیے ماسکوٹ کا آج پنچکولہ میں آغاز ہوا
چوتھے کھیلو انڈیا یوتھ گیمز میں ملک بھر سے 8500 کھلاڑیوں کا اب تک کا سب سے بڑا دستہ حصہ لے گا۔ نوجوانوں کے امور اور کھیلوں کے مرکزی وزیر جناب انوراگ ٹھاکر نے آج اندر دھنش آڈیٹوریم، پنچکولہ میں کھیلو انڈیا یوتھ گیمز 2021 کے لیے لوگو، ترانہ، جرسی اور ماسکوٹ کے اجراء کے دوران یہ بات کہی۔ وزیرموصوف نے کہا کہ ملک کی صرف 2 فیصد آبادی والے ہریانہ نے زیادہ تر کھیلوں کے مقابلوں میں ملک کو تمغوں کا بڑا حصہ دیا ہے۔ ہریانہ کے وزیر اعلیٰ منوہر لال، ہریانہ کے نائب وزیر اعلیٰ جناب دشینت چوٹالہ، ہریانہ قانون ساز اسمبلی کے اسپیکر جناب گیان چند گپتا، ہریانہ کے وزیر کھیل جناب سندیپ سنگھ، سابق وزیر مملکت برائے جل شکتی، حکومت ہند ، جناب رتن لال کٹاریہ اور ہریانہ کے چیف سکریٹری جناب سنجیو کوشل نے بھی اس تقریب میں شرکت کی۔
روایتی کھیلوں کے تحفظ پر زور دیتے ہوئے، جناب ٹھاکر نے کہا کہ پانچ روایتی کھیل یعنی گٹکا، کلاریپایاتو، تھانگ تا، ملاکھمبا اور یوگاآسن آئندہ کھیلو انڈیا یوتھ گیمز 2021 کا حصہ ہوں گے۔انھوں نے کہا کہ یوتھ گیمز اور حال ہی میں ختم ہونے والی یونیورسٹی کھیلو انڈیا کے تحت کھیل یقینی طور پر نوجوانوں کو مستقبل میں بڑے اہداف حاصل کرنے کی ترغیب دیں گے۔ نوجوانوں کے امور اور کھیلوں کے وزیر نے کہا کہ حکومت ہند، کھلاڑیوں کو بہترین کارکردگی دکھانے کے لیے اپنی کوششوں میں ثابت قدم ہے۔
یہ بتاتے ہوئے کہ ریاست اس تقریب کے لیے پوری طرح سے تیاری کر رہی ہے، ہریانہ کے وزیر اعلیٰ منوہر لال نے کھیلو انڈیا یوتھ گیمز 2021 کی میزبانی کے لیے ریاست کو موقع دینے کے لیے وزیر اعظم نریندر مودی کا شکریہ ادا کیا۔ وزیر اعلیٰ نے یہ بھی کہا کہ ریاست صرف اناج اور خوراک ہی پیدا نہیں کر رہی ہےبلکہ ملک کے لیے اپنے کھلاڑیوں کے ذریعے تمغے بھی پیدا کر رہی ہے۔ وزیر اعلیٰ نے مزید کہا کہ کھیل جسمانی اور ذہنی تندرستی کے لیے اچھے ہیں۔
اس موقع پر ہریانہ کے نائب وزیر اعلیٰ دشینت چوٹالہ، ہریانہ کے وزیر کھیل جناب سندیپ سنگھ، ہریانہ اسمبلی کے اسپیکر جناب گیان چند گپتا اور جل شکتی کے سابق وزیر مملکت جناب رتن لال کٹاریہ سمیت دیگر معززین بھی موجود تھے۔
’ جیا‘ نام کا کالا ہرن اور ’وجے‘ نام کا شیر کھیلو انڈیا یوتھ گیمز کے شوبھا ہیں۔ کھیلو انڈیا یوتھ گیمز۔ 2021 کے لیے ہریانہ کے شوبھنکر کا نام ’دھاکڑ‘ ہے۔ چوتھے کھیلو انڈیا یوتھ گیمز کا انعقاد 4 جون سے 13 جون تک ہریانہ میں ہونےجا رہا ہے۔
ش ح۔ ش ت ۔ج
Uno-5121
(Visitor Counter : 113